# 

**Записник од 29-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 29-тата седница на Советот на Општина Берово одржана на ден 26.04.2023 година со почеток во 08:00 часот салата за состаноци при општина Берово*.**

Седницата ја отвори и со неа раководеше Претседателката на Советот на Општина Берово г-ѓа Марија Буровска.

Од вкупно 15 Советници на седницата присуствуваа 14 Советници и тоа: Марија Буровска, Владо Методиев Стево Суџуковиќ, Славица Фурнаџиска, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

Отсутна од седницата беше советничката Ангела Здравковска.

На Седницата присуствуваa Градоначалникот на општина Берово Звонко Пекевски и м-р Анита Рунтевски и Емилија Ваканска, како правна поддршка.

Претседателката на Совет, Марија Буровска, за работа на 29-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 28-та седница на Совет;
2. Измени и дополнувања на Буџетот на Општина Берово за 2023 година;
3. Иницијатива од Градоначалникот на Општина Берово за промена на имиња на улици на подрачјето на општина Берово;
4. Предлог Листа за определување на имиња на улици, плоштади, мостови и на други инфраструктурни објекти на подрачјето на општина Берово;
5. Предлог О Д Л У К А за пристапување кон измена на Статутот на Општина Берово;
6. Предлог Измена на Годишен План за вработување за 2023 година на Општина Берово;
7. Предлог Измена и дополнување на П Р О Г Р А М А (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2023 година;
8. Социјален План на Општина Берово за период 2023 – 2026 година;
9. Извештај за видови и број на интервенции на ТППЕ Берово за период 01.01.2023 – 31.03.2023 година;
10. Извештај за прв квартал (01.01.2023 – 31.03.2023 година) за работа на Дом на културата “Димитар Беровски” Берово;
11. Советнички иницијативи и прашања;
12. Барања од институции и граѓани.

За збор се јави градоначалникот Звонко Пекевски и побара дополнување на дневниот ред со 4 нови точки:

***- Предлог Годишна Програма за поставување на урбана опрема за општина Берово за 2023 година;***

***- Предлог О Д Л У К А за утврдување на приоритет за аплицирање на Проектот на UNDP и Шведската Агенција за меѓународен развој (СИДА) “Јакнење на општинските капацитети за имплементација на проекти”;***

***- Предлог О Д Л У К А за сопствено учество и одобрување на финансиски средства на Општина Берово, во реализација на проектот -„Изработка на техничка документација за изградба на велосипедскo-пешачка патека од манастирот „Успение на Пресвета Боговородица“ Берово до туристичка населба Абланица;***

***-Измена на О Д Л У К А Т А за извршување на Буџетот на Општина Берово за 2023 година;***

Кои се доставени како материјал до советниците, да бидат 11та; 12та; 13та и 14та точка на дневен ред, а точките:

11.Советнички иницијативи и прашања;

12..Барања од институции и граѓани.

Да бидат 15та и 16та точка на дневен ред.

Никој од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** со измените и дополнувањата е усвоен следниот:

**ДНЕВЕН РЕД**

1. Записник од 28-та седница на Совет;
2. Измени и дополнувања на Буџетот на Општина Берово за 2023 година;
3. Иницијатива од Градоначалникот на Општина Берово за промена на имиња на улици на подрачјето на општина Берово;
4. Предлог Листа за определување на имиња на улици, плоштади, мостови и на други инфраструктурни објекти на подрачјето на општина Берово;
5. Предлог О Д Л У К А за пристапување кон измена на Статутот на Општина Берово;
6. Предлог Измена на Годишен План за вработување за 2023 година на Општина Берово;
7. Предлог Измена и дополнување на П Р О Г Р А М А (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2023 година;
8. Социјален План на Општина Берово за период 2023 – 2026 година;
9. Извештај за видови и број на интервенции на ТППЕ Берово за период 01.01.2023 – 31.03.2023 година;
10. Извештај за прв квартал (01.01.2023 – 31.03.2023 година) за работа на Дом на културата “Димитар Беровски” Берово;
11. Предлог Годишна Програма за поставување на урбана опрема за општина Берово за 2023 година;
12. Предлог О Д Л У К А за утврдување на приоритет за аплицирање на Проектот на UNDP и Шведската Агенција за меѓународен развој (СИДА) “Јакнење на општинските капацитети за имплементација на проекти”;
13. Предлог О Д Л У К А за сопствено учество и одобрување на финансиски средства на Општина Берово, во реализација на проектот -„Изработка на техничка документација за изградба на велосипедскo-пешачка патека од манастирот „Успение на Пресвета Боговородица“ Берово до туристичка населба Абланица;
14. Измена на О Д Л У К А Т А за извршување на Буџетот на Општина Берово за 2023 година;
15. Советнички иницијативи и прашања;
16. Барања од институции и граѓани.
17. ***Записник од 28-мата седница на Совет на Општина Берово;***

Претседателката на Совет, Марија Буровска, отвори расправа по дадената точка. Никој од советниците не се јави за збор, па се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен *Записник од 28-мата седница на Совет на Општина Берово;*

1. ***Измени и дополнувања на Буџетот на Општина Берово за 2023 година;***

Претседателката на Совет, Марија Буровска, отвори расправа по дадената точкаи даде збор на претседателката на комисијата за финансирање буџет и ЛЕР, Славица Фурнаџиска, која објасни по ставки на што се однесува направениот ребаланс на буџетот. Имено, буџетот се зголемува за 11 457 600 денари, од кои основниот буџет се зголемува за 3 219 855 денари, даночните приходи се зголемуваат за 2 524 000 денари, трансферите и донациите се зголемуваат за 695 855 денари, буџетот на донации се зголемува за 305 143 денари, буџетот на самофинасирачките активности се зголемува за 581 577 денари, а буџетот на дотации има зголемување од 7 351 025 денари. За збор се јави градоначалникот Пекевски кој предложи сумата од 130 000 денари од програма Н2, ставка 426 да се префрлат во програма А0 (програма за исплата на средства од совет) на ставка 412 и со тоа би се искористиле овие средства и советот би можел позитивно да одговори на барањата од граѓаните. Никој друг од советниците не се јави за збор, па се премина на гласање најпрвин за предлогот на градоначланикот за префрлање на средствата во програмите и **со 8 гласа ЗА, НЕМА советници кои гласаа ПРОТИВ, 6 ВОЗДРЖАНИ советници** е усвоен **предлогот на градоначалникот,** а потоа се премина на гласање по точката и **со 8 гласа ЗА, НЕМА советници кои гласаа ПРОТИВ, 6 ВОЗДРЖАНИ советници** се усвоени *Измени и дополнувања на Буџетот на Општина Берово за 2023 година;*

1. ***Иницијатива од Градоначалникот на Општина Берово за промена на имиња на улици на подрачјето на општина Берово;***

Претседателот на Совет Марија Буровска, отвори расправа по дадената точка и даде збор на градоначалникот Пкевски кој објасни на кои улици ќе им биде сменет називот, односно, промената ќе се направи на називот на следниве улици:

* ул.„Моша Пијаде“ во Берово да биде преименувана во ул.„Зоран Бубевски“;
* ул.„Борис Кидрич“ во Берово да биде преименувана во ул.„Димитар Двојаковски“;
* ул.„Неретва“ во Берово да биде преименувана во ул.„Никола Пехчевски“;
* ул.„Димитар Влахов“ во с.Русиново, Берово да биде преименувана во ул.„Љупчо Мирчовски“.

На ова се надоврза преседателката на совет, Марија Буровска, и како претседател на комисијата за јавни дејности истакна дека со ова преименување на улиците, жителите од овие улици нема да имаат обврска да ги менуваат своите лични документи. Менувањето на личните документи на овие жители со новите називи на улиците ќе биде по истекот на веќе важечките документи.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Иницијатива од Градоначалникот на Општина Берово за промена на имиња на улици на подрачјето на општина Берово;*

1. ***Предлог Листа за определување на имиња на улици, плоштади, мостови и на други инфраструктурни објекти на подрачјето на општина Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, во оваа листа се дадени сите имиња на улиците на територија на општина Берово, вклучувајќи ги и новите имиња на називите на улиците кои ќе бидат преименувани.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Листа за определување на имиња на улици, плоштади, мостови и на други инфраструктурни објекти на подрачјето на општина Берово;*

1. ***Предлог О Д Л У К А за пристапување кон измена на Статутот на Општина Берово;***

Претседателот на Совет Марија Буровска, отвори расправа по дадената точка и даде збор на Анита Рунтевски, која ја образложи потребата за измени на статутот на општина Берово. Имено, измените на статутот на Општина Берово се однесуваат на член 9 од Статутот на Општина Берово “Службен гласник на Општина Берово” бр.13/02, односно член 3 од Статутот за измени на Статутот на Општина Берово “Службен гласник на Општина Берово” бр.20/19, кој гласи: “Општината има печат со тркалезна форма со пречник од 32 мм или 40 мм, во чија средина се наоѓа грбот на Република Северна Македонија и на чии рабови е испишано “Република Северна Македонија-Општина Берово”, а со направените измени треба да гласи: “Општината има печат со тркалезна форма со пречник од 32 мм или 40 мм, во чија средина се наоѓа грбот на општина Берово и на чии рабови е испишано “Република Северна Македонија Општина Берово”.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за пристапување кон измена на Статутот на Општина Берово;*

1. ***Предлог Измена на Годишен План за вработување за 2023 година на Општина Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, измената се однесува на ново работно место пожарникар во ТППЕ, кое е упразнето по основ на отказ од вработен.

Никој од советниците не се јави за збор па се премина на гласање и **со 8 гласа ЗА, 6 гласа ПРОТИВ, нема ВОЗДРЖАНИ советници,** е усвоена  *Измена на Годишен План за вработување за 2023 година на Општина Берово;*

1. ***Предлог Измена и дополнување на П Р О Г Р А М А (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2023 година;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за урбанизам и комунални дејности, Гоце Ружински, кој образложи дека комисијата нема одржано состанок, но измената на програмата се однесува за изградба на потпорен ѕид на ул.„Маршал Тито“ во Берово, кај маркет „База“. Комисијата нема забелешки.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Измена и дополнување на П Р О Г Р А М А (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2023 година;*

1. ***Социјален План на Општина Берово за период 2023 – 2026 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, во доставениот социјален план се увидени технички грешки кои подоцна се корегирани, комисијата нема забелешки.

Бидејќи никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Социјален План на Општина Берово за период 2023 – 2026 година;*

1. ***Извештај за видови и број на интервенции на ТППЕ Берово за период 01.01.2023 – 31.03.2023 година;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за општествени дејности, Герасим Гриовски, кој истакна дека комисјат нема одржано состанок, но тој детално ги образложи активностите и интервенциите на ТППЕ Берово за прв квартал во 2023 година.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Извештај за видови и број на интервенции на ТППЕ Берово за период 01.01.2023 – 31.03.2023 година;*

1. ***Извештај за прв квартал (01.01.2023 – 31.03.2023 година) за работа на Дом на културата “Димитар Беровски” Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, ги објасни детално активностите на Домот на културата во првиот квартал, комисијата нема забелешки.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници (претседателката Марија Буровска се иззема од гласање)** е усвоен *Извештај за прв квартал (01.01.2023 – 31.03.2023 година) за работа на Дом на културата “Димитар Беровски” Берово;*

1. ***Предлог Годишна Програма за поставување на урбана опрема за општина Берово за 2023 година;***

Претседателот на Совет Марија Буровска, отвори расправа по дадената точка и даде збор на градоначалникот Пекевски кој истакна дека оваа програма се однесува на поставување и користење на урбана опрема на територија на општина Берово.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Годишна Програма за поставување на урбана опрема за општина Берово за 2023 година;*

1. ***Предлог О Д Л У К А за утврдување на приоритет за аплицирање на Проектот на UNDP и Шведската Агенција за меѓународен развој (СИДА) “Јакнење на општинските капацитети за имплементација на проекти”;***

Претседателот на Совет Марија Буровска, отвори расправа по дадената точка и даде збор на градоначалникот Пекевски кој истакна дека од неодамна е распишан повик преку УНДП и Шведската агенција за меѓународен развој за подигање на капацитетот на општините во делот на изработка на проектна документација, а општина Берово со оваа одлука ќе може да аплицира на Проектот “Изработка на техничка документација за изградба на велосипедскo-пешачка патека од манастирот „Успение на Пресвета Богородица“ Берово до туристичка населба Абланица“ и ако бидеме изберени за овој проект, со неговата реализација ќе ја подобриме туристичката понуда на нашата општина.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за утврдување на приоритет за аплицирање на Проектот на UNDP и Шведската Агенција за меѓународен развој (СИДА) “Јакнење на општинските капацитети за имплементација на проекти”;*

1. ***Предлог О Д Л У К А за сопствено учество и одобрување на финансиски средства на Општина Берово, во реализација на проектот -„Изработка на техничка документација за изградба на велосипедскo-пешачка патека од манастирот „Успение на Пресвета Боговородица“ Берово до туристичка населба Абланица;***

Претседателот на Совет Марија Буровска, отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која истакна дека општина Берово ќе учествува во проектот со сопствено кофинансирање во износ од минимум 20% од вкупната вредност на предлог-проектот за “Јакнење на општинските капацитети за имплементација на проекти”. Проектот „Изработка на техничка документација за изградба на велосипедскo-пешачка патека од манастирот „Успение на Пресвета Богородица“ Берово до туристичка населба Абланица“ ќе биде аплициран до фондот за техничка документација со поддршка на проектот на УНДП за “Јакнење на општинските капацитети за имплементација на проекти”, финансиран од страна на Шведската агенција за меѓународна соработка (Сида) и Бирото за регионален развој.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *О Д Л У К А за сопствено учество и одобрување на финансиски средства на Општина Берово, во реализација на проектот -„Изработка на техничка документација за изградба на велосипедскo-пешачка патека од манастирот „Успение на Пресвета Боговородица“ Берово до туристичка населба Абланица;*

1. ***Измена на О Д Л У К А Т А за извршување на Буџетот на Општина Берово за 2023 година;***

Претседателот на Совет Марија Буровска, отвори расправа по дадената точка. За збор с ејави советникот Петар Ружински кој истакна дека во врска со оваа измена на одлуката за извршување на буџетот, како советничка група не може да не реагираат, иако Уставен суд е тој што одлучува за зголемување на бодот за платите на функционерите, тие сметаат дека не е коректно со ова зголемување на платите на функционерите, да не се зголемат пропорционално и платите на другите вработени. Советничката Славица Фурнаџиска истакна дека со оваа одлука се врши само усогласување со законските одредби. За збор се јави советничката Виолета Марковска Димовска која истакна дека оваа забелешка не се однесува директно за градоначалникот, туку е општо за сите функционери, ако ништо не се коментира значи дека сите се согласуваат со овие дејствија.

Бидејќи никој друг од советниците не се јави за збор, се премина на гласање и **со 8 гласа ЗА, 6 гласа ПРОТИВ, нема ВОЗДРЖАНИ советници** е усвоена *Измена на О Д Л У К А Т А за извршување на Буџетот на Општина Берово за 2023 година;*

***15. Советнички иницијативи и прашања;***

***1.*** Советникот Петар Ружински упати прашање до градоначалникот Пекевски зошто наградата за најубаво украсено велигденско јајце е укината на овогодинешната програма по повод празникот Велигден? На ова градоначалникот Пекевски одговори дека од причина што минатата година имаше слаб интерес за натпреварување во оваа категорија, се одлучи оваа година да не се организира ваков избор.

***2.*** На седницата беше присутен и Дејан Карбински- сообраќаен инженер кој на советниците преку презентација им го објасни изменувањето на сообраќајниот режим во централното градско подрачје, кое е различно од претходно понуденото кога се усвои одлуката за измена на сообраќајниот режим и ова ново решение е прифатливо и советниците одлучија за наредна седница да се изготви одлука согласно дадената презентација.

***16. Барања од институции и граѓани.***

***1. Барање од Зоран и Анче Младеновски од с.Владимирово за доделување на еднократна парична помош***

На Анче Младеновска од с.Владимирово, Берово, и’ се доделуваат 7.500,оо денари еднократна парична помош за причинета штета предизвикана од пожар на објект.

***2. Барање од Марија Караџовска за доделување на финансиски средства;***

На Марија Караџовска од с.Будинарци, Берово и’ се доделуваат 6.000,оо денари како еднократна парична помош за незавидна финансиска состојба (семејство во кое не работи ниту еден член).

***3. Барање од Васко Мамучевски за доделување на средства за учество на натпревар;***

На Васко Мамучевски од Берово, му се доделуваат 60.000,оо денари, средства како поддршка за учество на европско натпреварување во бодибилдинг во Санта Сузана, Шпанија, а за афирмација на општина Берово.

***4. Барање од Алексеј Крушарски;***

Советот на Општина Берово на 29-та Седница одржана на ден 26.04.2023 година го разгледа Барањето од Алексеј Крушарски, примено во општина Берово со бр. 08-1481/1 од 11.04.2023 година и донесе **З А К Л У Ч О К** дека Советот на Општина Берово дава согласност да се доделат средства од Буџетот на Општина Берово за реализација на проектот. Заради донесување на соодветен правен акт за доделување на финансиските средства, барателот е должен барањето за финансиска поддршка со бр.08-1481/1 од 11.04.2023 година да го дополни со финансиска конструкција за сумата која ја барате, како и да прецизира за која ставка од планираните за реализација на активноста, средствата ќе бидат наменети.

***5. Барања од Михаил и Љубомир Пипонски, Стоиловски Ќирил, Зоран Димовиќ, Виолета Чичаковска, Благе Митевски, Блажо пипонски, Љубомир Лапевски, Манојловски Бранко, Игњатовски Александар, Мирко Трајчев и АВ Солар 2021 ДООЕЛ Берово за ослободување од плаќање на надоместок за комунална такса за улично осветлување;***

Советот на Општина Берово на 29-та Седница одржана на ден 26.04.2023 година ги разгледа Барањата од Михаил и Љубомир Пипонски, Стоиловски Ќирил, Зоран Димовиќ, Виолета Чичаковска, Благе Митевски, Блажо пипонски, Љубомир Лапевски, Манојловски Бранко, Игњатовски Александар, Мирко Трајчев и АВ Солар 2021 ДООЕЛ Берово з аослободување од плаќање на надоместок за комунална такса за улично осветлување и донесе З А К Л У Ч О К дека сите барања за ослободување од такса за улично осветлување се одбиваат.

Точките на дневен ред се исцрпени и седницата е завршена во 10 часот.

На крајот од седницата Претседателката Марија Буровска се заблагодари на Советниците за присуството.

Усвоен со

Бр.09-\_\_\_\_\_/1

­­­­\_\_.05.2023 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*